/ D-vitamin / A D-vitamin lenne a szervezet kórokozók és autoimmun betegségek elleni titkos fegyvere?
Az árulás: amikor a szervezet önmag ellen fordul
Felfoghatatlannak tűnhet, hogy a szervezet képes önmaga ellen for­dulni és kárt tenni magában azzal, hogy az immunrendszert saját szö­vetei és sejtjei megtámadására utasítja. Pedig pontosan ez történik az olyan autoimmun betegségek esetében, mint a sclerosis multiplex, az 1-es típusú cukorbetegség vagy a reumás ízületi gyulladás.
Pusztán tudományos és fejlődéstani szempontból ezek a legérthetetlenebb be­tegségek, illetve állapotok közé tartoznak. Hogyan engedheti az anya­természet, hogy ilyesmi történjen? Hányféle tényező “kapcsolhatja be” az autoimmun betegségeket? Vajon megtaláljuk-e valaha is azt a cso­dagyógyszert, amellyel helyrezökkenthetjük az egyensúlyából kibil­lent immunrendszert?
Saját automata fegyver
Bizonyára ön is emlékszik még középiskolai biológiatanulmányaiból néhány dologra az immunrendszerről. Ez a speciális sejtekből álló, bonyolult rendszer védi meg a testünket az olyan behatoló mikroor­ganizmusoktól, mint a baktériumok és a vírusok. E célból az immun­rendszer antitesteket termel, vagy specializált fehérvérsejteket, úgyne­vezett szenzitizált limfocitákat küld a helyszínre, hogy megtámadják a hívatlan vendégeket.
Ha az immunrendszer megfelelően működik akkor nem fogja bán­tani a szervezet többi sejtjét, csak a valódi idegenek jelentette veszélyre reagál. Ha viszont valami félresiklik, akkor az immunrendszer mű­ködése is meghibásodhat. Ilyenkor aztán arra utasíthatja az antites­teket és a szenzitizált limfocitákat, hogy támadják meg a saját sejtjeit.
Külső hatás következménye
Ez rendszerint egy, az immunrendszer működésébe beavatkozó kül­ső hatás, például gyógyszer, baktérium vagy vírus következménye, de csak akkor következik be, ha az egyénnek örökletes hajlama is van az adott autoimmun betegségre. Ironikusnak tűnhet ugyan, hogy a szer­vezet a saját csapdájába eshet, hiszen a betolakodók éppen azt a rend­szert csapják be, amelynek velük kellene elbánnia, de tény, hogy egy­re több bizonyíték igazolja: ezek az idegen szervezetek váltanak ki egy egész sor különféle autoimmun betegséget.
Az immunrendszer sajnos korántsem olyan tévedhetetlen
Ez azonban csak még hihetőbbé teszi kapcsolatát a D-vitaminnal. A közelmúltban felfedezték ugyanis, hogy az autoimmun betegsé­gek aránytalanul gyakori előfordulása talán összefügghet az immun­rendszer sejtjein lévő D-vitamin-receptorokkal. Mivel az immunsej­teknek is vannak D-vitamin-receptoraik, hasznos lehet számukra a szervezetben a napfény hatására termelődő D-vitamin. Hiszen miért hordoznának a D-vitaminra érzékeny receptorokat, ha ennek nem lenne valami célja, és nem lenne szükség rá, hogy a D-vitamin hozzá­juk kapcsolódjon?
Ráadásul, amint korábban is volt már szó róla, a D-vitamin más módon is fokozza a sejtek egészségét, amivel csökkenti a nemkívána­tos autoimmun reakció kialakulásának kockázatát. Más szóval, ami­kor a szervezet optimálisan működik, és a rendelkezésére áll minden anyag, ami a sejtek feladatainak ellátásához szükséges, akkor ideálisak a körülmények, és nem túl nagy a valószínűsége annak, hogy valami zavar következik be a szervezetben nap mint nap lezajló sok millió reakció valamelyikében.
Mivel mind több bizonyíték igazolja, hogy a napozás hatékony megelőző módszer az autoimmun betegségek el­len, egyre gyakrabban vizsgálják az aktivált D-vitamin és e vegyület mesterséges változatai (az úgynevezett aktivált D-vitamin analógok) alkalmasságát olyan betegségek kezelésére, amelyeknek autoimmun komponensük is van.
A csont takarékszámlája
A D-vitamin hatása az izmok és a csontok egészsé...
1 hozzászólás van a “A D-vitamin lenne a szervezet kórokozók és autoimmun betegségek elleni titkos fegyvere?” cikkben.
2017-07-28 - 16:58
Tisztelt Griffel Tibor Úr!
Ismeri a Coimbra-Protokollt? (Google, You tube angol vagy német nyelven)
Prof.dr.med.Coimbra Sao Paoloban magas D-Vitamin adagolással (többek között) gyógyítja a Multiple Sklerose autoimmun betegséget, 12 éve, állítólag 95%-os remisszióval. Már 70 orvos a világ minden részéről tanulhatta nála (ingyen) a terápiát. Mint kiderült a többi autóimmunbetegség is kezelhető a módszerével. Sajnos Magyarországról még senki sem jelentkezett. Szomorú, de a publikációit nem engedélyezték, (ennek okát egy németországi
D-Vitamin specialistától /Prof.Dr.Spitz Jörg/ személyesen megtudtam, de nem írom ide) ezért csak lassan terjed. Mindenesetre alig várom, hogy hazánkba is elkerüljön az alkalmazás.